מייק פלנגן (קולנוען)

מייק פלנגן (באנגלית: Mike Flanagan; נולד ב-20 במאי 1978) הוא קולנוען אמריקאי ושותף בחברת ההפקות "Intrepid Pictures". פלנגן ידוע בעיקר בזכות סרטי האימה שלו, שאותם הוא ביים, כתב וערך, כולל "אבסנטיה" (2011), "שקט", "להתעורר מפחד", "הסיאנס 2" (שלושתם משנת 2016), "המשחקים של " (2017), ו"דוקטור סליפ" (2019). בעקבות סרטים אלו פלנגן נחשב לאחד מבמאי האימה הטובים ביותר בהוליווד.

פלנגן גם יצר, ביים, הפיק, כתב וערך את סדרת האימה העל-טבעית של "נטפליקס" "מי מתגורר בבית היל" (2018), המבוססת על נובלת האימה של שירלי ג'קסון באותו השם; ואת סדרת ההמשך שלה, "מי מתגורר באחוזת בליי", המבוססת על נובלת האימה "טבעת החנק" מאת הנרי ג'יימס.

עבודתו של פלנגן משכה את שבחי המבקרים על בימויו, ההתמקדות באפיון הדמויות ובנושאים המוצגים לעיתים רחוקות בסוגת האימה, נוסף על חוסר ההסתמכות על הג'אמפ סקרס (הקפצות זולות) הנפוצים בסרטי האימה; בין המשבחים את עבודותיו נמנים היוצרים סטיבן קינג, קוונטין טרנטינו וויליאם פרידקין.

ילדותו ושנות התבגרותו
פלנגן נולד ב-20 במאי 1978 בסיילם, מסצ'וסטס. אביו עבד במשמר החופים של ארצות הברית, והמשפחה עברה דירה לעיתים קרובות. על אף שהוא התגורר רק לזמן קצר בסיילם, תקופה זו הותירה בפלנגן רושם, והוא התעניין בצורה קבועה בציד המכשפות בסיילם וגם בנושאים נלווים, כמו סיפורי רפאים ואימה בדיונית. בנערותו, פלנגן למד בתיכון הארכיבישוף ספאלדינג. עם התבגרותו, פלנגן הגיע למרילנד, שם הוא למד באוניברסיטת טואוסון, וסיים תואר ראשון במדיה וקולנוע אלקטרוניים ותחום התמחות משני בתיאטרון.

חיים אישיים
פלנגן ניהל בעבר זוגיות עם השחקנית קורטני בל, שהשתתפה בסרטו משנת 2011, "אבסנטיה". לשניים נולד בן. מאז פברואר 2016, פלנגן נשוי לשחקנית קייט סיגל , שהשתתפה ברבים מסרטיו ואף כתבה יחד איתו את התסריט לסרט "שקט". לזוג נולדו שני ילדים, בן ובת.

פילמוגרפיה
סרטים
 שנה שם במאי תסריטאי עורך מפיק הערות 2000Makebelieve     סרט סטודנטים. היה גם אחראי על ההלחנה. 2001Still Life     2003Ghosts of Hamilton Street     סרט סטודנטים 2006Oculus: Chapter 3 – The Man with the Plan     סרט קצר 2011 אבסנטיה     2013 השער     2016 שקט     להתעורר מפחד     הסיאנס 2     2017Dobaara: See Your Evil     עיבוד הודי ל"השער". המשחקים של      הפקה של נטפליקס. 2019 דוקטור סליפ    2024חייו של צ'אק    2026פני חימר    סרט אימה מבית אולפני DC. חלק מיקום DC המתחדש.

טלוויזיה
 שנה שם יוצר במאי תסריטאי עורך מפיק בפועל הערות 2005 סיפורים שלא סופרו מחדר המיון      סדרה דוקומנטרית 2007Bone Detectives      2008Your Place or Mine?      תוכנית מציאותSuper Swank      סדרה דוקומנטרית 2008–2009Machines of Malice      2009Pinks: All Out      תוכנית מציאותMillion Dollar Listing Los Angeles      2009–2010Most Daring      2010Design School     Hot in Cleveland      הפרק "Behind the Hotness" 2018 מי מתגורר בבית היל      הפקה של נטפליקס; 10 פרקים 2020 מי מתגורר באחוזת בליי      הפקה של נטפליקס; 9 פרקים 2021 טקס חצות      הפקה של נטפליקס; 7 פרקים 2022 מועדון חצות      הפקה של נטפליקס; 10 פרקים 2023 נפילת בית אשר      הפקה של נטפליקס; 8 פרקים2026קארי     הפקה של פריים וידאו

שיתופי פעולה בולטים
 שיתוף פעולה עבודות אבסנטיה השער להתעורר מפחד שקט הסיאנס 2 המשחקים של  מי מתגורר בבית היל דוקטור סליפ מי מתגורר באחוזת בליי טקס חצות מועדון חצות אנסמבל שחקנים קורטני בל    סלינה אנדוז   אנאליז בסו   אלכס אסו    ג'יימס פלנגן      אנבת' גיש    ברוס גרינווד   קארלה גוג'ינו    קייט סיגל        אוליבר ג'קסון-כהן   ויקטוריה פדרטי   אליזבת ריזר   הנרי תומאס       רהול קולי    רוברט לונגסטריט    ויולט מקגרו   קתרין פרקר       סמנתה סלויאן     קרל סטרויקן   ג'ייקוב טרמבלי   מייקל טרוקו   לולו וילסון   זאק גילפורד   מפיקים ג'ייסון בלאם    טרבור מייסי           צלמים מייקל פימוגנרי        ג'יימס קניסט    מלחינים האחים ניוטון         

קישורים חיצוניים



הערות שוליים

קטגוריה:אמריקאים ילידי מסצ'וסטס
קטגוריה:במאי קולנוע אמריקאים
קטגוריה:עורכי קולנוע אמריקאים
קטגוריה:תסריטאי קולנוע אמריקאים
קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:בוגרי אוניברסיטת טואוסון
קטגוריה:אמריקאים שנולדו ב-1978